CELEX: 32017D2105
Language: et
Date: 2017-11-10 00:00:00
Title: Nõukogu otsus (EL) 2017/2105, 10. november 2017, millega määratakse kindlaks Euroopa Liidu nimel kaubanduskomitees võetav seisukoht seoses ühelt poolt Euroopa Liidu ja selle liikmesriikide ning teiselt poolt Colombia ja Peruu vahelise kaubanduslepingu XII lisa muudatusega, millega kehtestatakse Colombia hankijate loetelu kooskõlas VI jaotise („Riigihanked“) sätetega

18.11.2017   
            
            
               ET
            
            
               Euroopa Liidu Teataja
            
            
               L 303/6
            
         NÕUKOGU OTSUS (EL) 2017/2105,
   10. november 2017,
   millega määratakse kindlaks Euroopa Liidu nimel kaubanduskomitees võetav seisukoht seoses ühelt poolt Euroopa Liidu ja selle liikmesriikide ning teiselt poolt Colombia ja Peruu vahelise kaubanduslepingu XII lisa muudatusega, millega kehtestatakse Colombia hankijate loetelu kooskõlas VI jaotise („Riigihanked“) sätetega
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 9,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Ühelt poolt Euroopa Liidu ja selle liikmesriikide ning teiselt poolt Colombia ja Peruu vahelist kaubanduslepingut (edaspidi „kaubandusleping“) on Colombia suhtes ajutiselt kohaldatud alates 1. augustist 2013 (1).
            
         
               (2)
            
            
               Vastavalt kaubanduslepingu artikli 14 lõigetele 1 ja 3 võtab kaubanduskomitee konsensuse alusel vastu otsuseid, mis hõlmavad ainult liidu osapoolt ja asjaomast kaubanduslepingule alla kirjutanud Andide riiki (st Colombiat), tingimusel et sellised otsused ei mõjuta teise kaubanduslepingule alla kirjutanud Andide riigi õigusi ega kohustusi.
            
         
               (3)
            
            
               Kaubanduskomitee võtab oma neljandal koosolekul 24. novembril 2017 vastu otsuse nõustuda XII lisa („Riigihanked“) 1. liite A jao 2. alajao muudatusega. Muudatusega täpsustatakse Colombia keskvalitsusest madalama tasandi hankijate hõlmamine. Muudatusega lisatakse 2. alajakku selline märkus Colombia riigihangete kohta, millega täpsustatakse, et mõiste „hankija“ hõlmab kõiki keskvalitsusest madalama tasandi hankijaid, kes ei ole tegevad tööstuses ega kaubanduses. Liit ja Colombia on mõlemad seisukohal, et selline muudatus ei nõuaks kompenseerivaid kohandusi.
            
         
               (4)
            
            
               On asjakohane määrata kindlaks liidu nimel kaubanduskomitees võetav seisukoht, sest otsus on liidu jaoks siduv,
            
         ON VASTU VÕTNUD KÄESOLEVA OTSUSE:
   Artikkel 1
   Seisukoht, mis võetakse liidu nimel kaubanduskomitees, põhineb käesolevale otsusele lisatud kaubanduskomitee otsuse eelnõul.
   Artikkel 2
   Käesolev otsus jõustub selle vastuvõtmise päeval.
   Artikkel 3
   Käesolev otsus on adresseeritud komisjonile.
   
      Brüssel, 10. november 2017
      
         
            Nõukogu nimel
         
         
            eesistuja
         
         U. PALO
      
   
   
      (1)  Nõukogu 31. mai 2012. aasta otsus 2012/735/EL ühelt poolt Euroopa Liidu ja selle liikmesriikide ning teiselt poolt Colombia ja Peruu vahelise kaubanduslepingu Euroopa Liidu nimel allkirjastamise ja selle ajutise kohaldamise kohta (ELT L 354, 21.12.2012, lk 1).
   
      EELNÕU
      ELi-COLOMBIA-PERUU KAUBANDUSKOMITEE OTSUS nr […]/2017,
      […] 2017,
      millega muudetakse ühelt poolt Euroopa Liidu ja selle liikmesriikide ning teiselt poolt Colombia ja Peruu vahel sõlmitud kaubanduslepingu XII lisa („Riigihanked“) 1. liidet
      KAUBANDUSKOMITEE,
      võttes arvesse ühelt poolt Euroopa Liidu („liit“) ja selle liikmesriikide ning teiselt poolt Colombia ja Peruu vahel sõlmitud kaubanduslepingut („kaubandusleping“), eriti selle artiklit 191,
      ning arvestades järgmist:
      
                  (1)
               
               
                  Kaubanduslepingu artiklis 191 on sätestatud kord, mille kohaselt lepinguosaline võib muuta või korrigeerida kaubanduslepingu VI jaotises käsitletud riigihangete reguleerimisala.
               
            
                  (2)
               
               
                  Kaubanduslepingu XII lisa („Riigihanked“) 1. liite A jao 2. alajaos on sätestatud Colombia keskvalitsusest madalama tasandi valitsusasutused, kelle hanked on hõlmatud kaubanduslepingu VI jaotisega.
               
            
                  (3)
               
               
                  Pärast liidu ja Colombia vahelist teabevahetust kaubanduslepingu rakendamise küsimuses teatas Colombia liidule, et tal on kavas lisada 2. alajakku märkus, millega täpsustatakse, et mõiste „hankija“ hõlmab kõiki keskvalitsusest madalama tasandi hankijaid, kes ei ole tegevad tööstuses ega kaubanduses. Liit ja Colombia on mõlemad sellise muudatusega nõus ning leiavad, et see ei nõua kompenseerivaid kohandusi.
               
            
                  (4)
               
               
                  Sellise märkuse lisamiseks tuleb muuta kaubanduslepingu XII lisa 1. liite A jao 2. alajagu. Vastavalt kaubanduslepingu artikli 14 lõikele 3 saavad lisa muutmise otsuse kaubanduskomitees vastu võtta liit ja Colombia (edaspidi „asjaomane alla kirjutanud Andide riik“), kuna see otsus on seotud eranditult nendevaheliste kahepoolsete suhetega,
               
            ON VASTU VÕTNUD KÄESOLEVA OTSUSE:
      Artikkel 1
      Kaubanduslepingu XII lisa („Riigihanked“) 1. liite A jao 2. alajao märkused asendatakse järgmise tekstiga:
      
         „Käesoleva alajao märkused:
         
                     1.
                  
                  
                     Käesoleva alajao kohaldamisel hõlmab mõiste „hankija“ kõiki keskvalitsusest madalama tasandi hankijaid, kes ei ole tegevad tööstuses ega kaubanduses.
                  
               
                     2.
                  
                  
                     Kaubanduslepingu VI jaotis ei hõlma järgmist:
                     
                                 a)
                              
                              
                                 põllumajanduse toetusprogrammide ja toitlusabiga seotud toidu, põllumajandusliku tooraine/sisendite ja elusloomade hanked, ning
                              
                           
                                 b)
                              
                              
                                 CPC versiooni 1.0 2. jakku liigitatud kaupade (toiduained, joogid ja tubakas, tekstiilitooted, rõivad ja nahatooted) hanked sotsiaalabiprogrammide jaoks.“
                              
                           
               
      Artikkel 2
      Artiklis 1 sätestatud muudatusega ei kaasne kompenseerivaid kohandusi, kuna reguleerimisala sellega ei kitsene.
      Artikkel 3
      Käesolev otsus jõustub selle vastuvõtmise päeval.
      
         [koht], […] 2017
         
            
               Kaubanduskomitee nimel